"ஆமாம்! அதற்குப் பேய் பிடிக்கவேண்டியதில்லையே. பல நாள் ஜுரம் அடித்தால் வாய் கசக்கிறது." "ஜுரம் வேறு, பேய் பிடிப்பது வேறு." "ஆமாம்! அதை யார் இப்போது மறுத்தார்கள். பேய் பிடித்திருக்கிறதா இல்லையா என்று தெரிந்துகொள்வதற்குச் சர்க்கரை இனிப்பா, கசப்பா என்று பார்ப்பது ஒரு பரீட்சையா? வேடிக்கையாக இருக்கிறதே!" "குழந்தே! நீ இப்படியே சந்தோஷமாக இருந்தால் போதுமம்மா." "அது கிடக்கட்டும்; எத்தனை நாள் ஆகும் பேய் போக?" "சீக்கிரத்திலேயே முடியும், கவலைப்படாதே." "பேய் ஓடுமா, ஓட்டுவீர்களா?" "ஓடும் பேயும் இருக்கிறது, ஓட்டவேண்டிய பேயும் இருக்கிறது."